**Bugyi Nagyközség Önkormányzat Képviselő-testületének 6/2021. (III.03.) számú önkormányzati rendelete**

**A bölcsődei gondozási díjakról és bölcsődében alkalmazandó étkezési térítési díjakról egységes szerkezetben a 7/2021. (III.30.); 8/2021 (IV.22.) számú módosító rendelettel**

Bugyi Nagyközség Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, a Magyarország Alaptörvényének 32. cikk (2) bekezdésében a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1.§**

(1) Bugyi Nagyközség Önkormányzata a fenntartásában működő Bugyi Nagyközségi Csemete Bölcsőde intézmény (2347 Bugyi Széchenyi tér 13) (továbbiakban: Bölcsőde) útján biztosítja a személyes gondoskodás nyújtó bölcsődei ellátást.

(2) A Bölcsőde alapellátásként ellátja a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendeletben meghatározott feladatokat.

**2.§.**

(1) A Bölcsőde működési területe Bölcsőde Bugyi Nagyközség közigazgatási területére terjed ki.

(2) A rendelet hatálya kiterjed Bugyi Nagyközség Önkormányzat (továbbiakban: fenntartó) fenntartásában működő Bugyi Nagyközségi Csemete Bölcsödében bölcsődei ellátást igénybe vevő gyermek esetében, a szülői felügyeleti joggal rendelkező szülő vagy más törvényes képviselő (a továbbiakban: törvényes képviselő) étkezési és gondozási térítési díj fizetési kötelezettségére.

**3.§.**

(1) A bölcsődében a gyermekétkeztetésért és a gondozásért térítési díjat kell fizetni.

(2) A gondozási és a gyermekétkeztetés díjat a rendelet 1.és 2. számú mellékletei határozzák meg.

**4.§.**

(1) A bölcsődei gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

(2) A bölcsődei gyermekétkeztetés személyi térítési díját az intézményvezető a fenntartó által meghatározott intézményi térítési díj figyelembevételével, nyersanyagnorma általános forgalmi adóval növelt összegben és az igénybe vett étkezések számának, valamint a gyermekek védelméről és gyámügyi igazgatásról szóló 1997. évi XXXI. törvény (továbbiakban: Gyvt) 150 és 151. §-ban megjelölt normatív kedvezmények figyelembevételével állapítja meg.

(3) A bölcsődei gyermekétkezés intézményi térítési díjainak összegét 2. számú melléklet tartalmazza.

(4) Az ingyenes és kedvezményes bölcsődei intézményi gyermekétkeztetésre a Gyvt. 21/B.§ (1) bekezdés a) pontjának szabályai irányadók (továbbiakban: normatív kedvezmények), egyéb kedvezményt, mentességet az Önkormányzat nem biztosít.

**5.§.**

(1) A fenntartó minden évben megállapítja a bölcsődei ellátás intézményi térítési díját, ami a szolgáltatási önköltség és a központi költségvetésről szóló törvényben biztosított támogatás különbözete.

(2) Az ingyenes és kedvezményes intézményi gondozási díjra a Gyvt. 150. §. és 154. § (1) bekezdésének szabályai irányadók (továbbiakban: normatív kedvezmények), egyéb kedvezményt, mentességet az Önkormányzat nem biztosít

**6.§.**

(1) A bölcsődei gondozás és az étkezés személyi térítési díját (a továbbiakban együtt: személyi térítési díj) a törvényes képviselő havonta utólag csekken/átutalással köteles megfizetni.

(2) Az intézményvezető gondoskodik a megállapodásban rögzített rendelkezések végrehajtásáról és ellenőrzéséről, továbbá gondozási és étkezési személyi térítési díj befizetésének havi nyilvántartásáról.

(3) Ha a gondozási díj, térítési díj fizetésére kötelezett (a továbbiakban: kötelezett), a térítési díj befizetését elmulasztotta és az elmaradt személyi térítési díjat az intézményvezető 15 napos teljesítési határidő megjelölésével tett és a következményekre való figyelmeztetést is tartalmazó felhívására sem fizeti meg - mely alapján díjhátralékosként nyilvántartásba vételre kerül - a fenntartó gondozási díj és a személyi térítési díj-hátralék behajtására foganatosított kezdeményezéssel, vagy a behajthatatlannak minősített hátralék törlésével egyidőben, a döntés meghozatala hónapjának utolsó napjával, kizárja azt a kiskorút a bölcsődei ellátásból, akire nézve a kötelezett legalább 90 napnapnak megfelelő összegű teljesítetlen hátralékot halmozott fel (továbbiakban: kiskorú).

(4) A fenntartó a kiskorú bölcsődei ellátásból és étkezésből történő kizárására irányuló döntése előtt, ismételten a hátralék teljesítésére hívja fel a kötelezettet, 15 napos teljesítési határidő megjelölésével és a következményekre való figyelmeztetéssel.

(5) Nem kerül sor az (1) bekezdés szerint a kiskorú étkezésből való kizárására abban az esetben, ha a kötelezett, a (4)-(5) bekezdés szerinti részlefizetési kedvezményt kért, és részletfizetési megállapodást kötött, a megállapodásban foglaltak maradéktalan teljesítésig.

(6) A kötelezett, a térítési-díjhátralék részletfizetéssel történő rendezését kezdeményezheti, írásbeli kérelemmel

a) az intézményvezetőnél a hátralék a fenntartói intézkedésre történő kimutatásáig, átadásig;

b) a fenntartónál a hátralék behajtására irányuló eljárás megindításáig.

(7) A fenntartó abban az esetben engedélyezheti a részletfizetést, – különös tekintettel a kiskorú érdekeire – amennyiben a teljesítés valószínűsíthető. Az engedélyezése során, legfeljebb 6 havi részletfizetést engedélyezhető azzal, hogy a fennálló tartozásnak költségvetési éven belül teljesülnie kell. A részletfizetési engedély alapján, részletfizetési megállapodásban kell rögzíteni annak fenti feltételeit, továbbá azt, hogy a kötelezett elismeri a térítési díj-hátralék összegét ás vállalja, hogy a rögzített időpontig a fizetendő részleteket teljesíti.

(8) A részletfizetés teljesítésének elmaradását követően, a fenntartó a tartozás behajtása felől intézkedik, és dönt a kiskorú bölcsődei ellátásából és étkezésből történő kizárásáról.

(9) A Képviselő-testület a polgármesterre átruházza a gyermekétkeztetés után fizetendő személyi térítési díj-hátralék és gondozási térítési díj behajtásának, a fenntartói részletfizetési engedmény biztosításának, a kiskorú bölcsődei ellátásból, étkezéséből történő kizárására irányuló döntés meghozatalának hatáskörét.

**7.§.**

A gyermek betegsége, illetve egyéb okból történő hiányzása miatt - amennyiben azt a törvényes képviselő legkésőbb a hiányzást megelőző nap reggel 9 óráig bejelentette - a törvényes képviselő a hiányzási napokkal csökkentett gondozási díj és személyi étkezési térítési díj fizetésére kötelezett.

**8.§.**

(1) E rendelet a kihirdetését követő napon lép hatályba, rendelkezéseit 2021. május 01-től kell alkalmazni.

(2) A rendelet kihirdetéséről a jegyző gondoskodik.

Nagy András Gábor Dr Szatmári Attila

polgármester jegyző

Jelen rendelet 2021.03.03. napján került kihirdetésre.

Dr Szatmári Attila jegyző

**A bölcsődei gondozási díjakról és bölcsődében alkalmazandó étkezési térítési díjakról szóló rendelete 1. számú melléklete[[1]](#footnote-1)**

**Bugyi Nagyközségi Csemete Bölcsőde önköltségszámítás alapján megállapított intézményi térítési díjai 2021. év**

|  |  |  |  |  |  |  |  |
| --- | --- | --- | --- | --- | --- | --- | --- |
| Működési költség (eFt/év)) | Becsült állami támogatás/ év | Különbség (eFt/év | Ellátotti létszám (fő) | Gondozási napok száma/év | Önköltség Ft/fő/nap | Számított intézményi térítési díj | Fizetendő gondozási díj |
| 49 875 000 Ft | 30.000.000 Ft | 19.875.000Ft | 40 | 153  (230/40)\*8 | 8 150 Ft | 3 248 Ft | **800** |

Bugyi Nagyközségi Csemete Bölcsőde 2021.évre vonatkozó önköltség számítása

Bér, juttatások: 36 118 000 Ft+

Bérjárulékok: 5 558 000 Ft

Dologi kiadások: 6 315 000-Ft

Beruházások: 1 884 000-Ft

Összesen: 49 875 000 Ft/ 40 fő /230 nap \*8 =

12 hó

=8 150 Ft/fő/nap számított önköltség

Feladatfinanszírozás/központi költségvetésből származó támogatás becsült éves összege:

30 0000 000-Ft

Gondozási díj: (Önköltség – Feladatfinanszírozás összege)/ 40 fő /230 nap \*8 =

12 hó

=3 248 Ft/nap

(A gondozási díj megállapítása a kerekítési szabályok figyelembevételével történik.)

Az önkormányzati rendelet szerint a bölcsődei ellátás gondozási díja egy gyermeknek:

|  |  |
| --- | --- |
| a család egy főre jutó nettó jövedelme | gondozási díj Ft/fő/nap |
| 0 – 80.000 Ft | 0 Ft/nap |
| 80.001 Ft - | 800 Ft/nap |
| jövedelem igazolás hiányában | 800 Ft/nap |

**A bölcsődei gondozási díjakról és bölcsődében alkalmazandó étkezési térítési díjakról szóló rendelet** **2. számú melléklete[[2]](#footnote-2)**

**Bugyi Nagyközségi Csemete Bölcsőde gyermekétkezés térítési díjak**

A **bölcsődei gyermekétkezés intézményi térítési díja 2021. évre vonatkozóan:**

|  |  |  |  |
| --- | --- | --- | --- |
|  | **Normál étkezés**  **bruttó díja Ft/adag** | **Diétás étkezés**  **bruttó díja Ft/adag** | **Extradiétás étkezés**  **bruttó díja Ft/adag** |
| **Reggeli** | **129** | **155** | **168** |
| **Tízórai** | **46** | **56** | **60** |
| **Ebéd** | **310** | **372** | **403** |
| **Uzsonna** | **99** | **119** | **129** |
| **Összesen:** | **584** | **702** | **760** |

Az intézményi térítési díjak megállapítása a kerekítési szabályok figyelembevételével történik

1. Módosította a 8/2021. (IV.22.) sz. rendelet, hatályos 2021.május 2-ától [↑](#footnote-ref-1)
2. Módosította a 7/2021. (III.30) számú rendelet, hatályos 2021. május 1-től [↑](#footnote-ref-2)